ai4bharat/Pralekha huggingface dataset:
रेल्वे मंत्रालय
राजकोट-कानालूस रेल्वेमार्गाच्या दुहेरीकरणाला केंद्रीय मंत्रिमंडळाची मंजुरी
प्रकल्पाची एकूण अंदाजित किंमत 1,080.58 कोटी रुपये असेल आणि त्याची वाढीव / प्रकल्पपूर्तीची किंमत 1,168.13 कोटी रुपये असेल.
दुहेरीकरण होणाऱ्या रेल्वे मार्गाची एकूण लांबी 111.20 किमी आहे
मार्ग दुहेरी केल्याने क्षमता वाढेल आणि मार्गावर अधिक फेऱ्या सुरू होऊ शकतात. राजकोट ते कानालूस या प्रस्तावित दुहेरीकरणामुळे सौराष्ट्र प्रदेशाचा सर्वांगीण विकास होईल
नवी दिल्ली, 29 सप्टेंबर 2021
माननीय पंतप्रधान श्री नरेंद्र मोदी यांच्या अध्यक्षतेखाली आर्थिक व्यवहार विषयक मंत्रिमंडळ समितीने राजकोट-कानालूस रेल्वे मार्ग दुहेरीकरणाला मंजुरी दिली आहे. प्रकल्पाची एकूण अंदाजित किंमत 1,080.58 कोटी रुपये असेल आणि त्याची वाढीव / प्रकल्पपूर्तीची किंमत 1,168.13 कोटी रुपये असेल. दुहेरीकरण होणाऱ्या रेल्वे मार्गाची एकूण लांबी 111.20 किमी आहे. हा प्रकल्प चार वर्षांत पूर्ण होईल.
विभागातील सध्याच्या माल वाहतुकीमध्ये प्रामुख्याने पेट्रोलियम, तेल आणि वंगण , कोळसा, सिमेंट, खत आणि अन्नधान्यांचा समावेश आहे. प्रकल्पाच्या मार्ग संरेखनातून रेल्वे रुळाशेजारील खाजगी उद्योगांना मालवाहतूक केली जाते. रिलायन्स पेट्रोलियम, ESSAR तेल आणि टाटा केमिकल सारख्या मोठ्या उद्योगांद्वारे भविष्यातील भरीव वस्तूंची वाहतूक अपेक्षित आहे. राजकोट - कानालूस दरम्यान ब्रॉडगेज एकेरी मार्गाचा इष्टतम क्षमतेपेक्षा जास्त वापर झाला आहे आणि
कामकाज सुलभ करण्यासाठी अतिरिक्त समांतर ब्रॉडगेज मार्गाची आवश्यकता आहे. प्रवासी/मेल एक्स्प्रेस गाड्यांच्या 30 जोड्या या विभागादरम्यान धावतात आणि देखभालीसाठी बंद चा काळ धरून विद्यमान मार्गाची वापर क्षमता 157.5% पर्यंत आहे. दुहेरीकरणानंतर माल आणि प्रवासी वाहतुकीवरील भार लक्षणीयरित्या कमी होईल. विभाग दुप्पट केल्याने क्षमता वाढेल आणि मार्गावर अधिकफेऱ्या सुरु केल्या जाऊ शकतात. राजकोट ते कानालूस पर्यंत प्रस्तावित दुहेरीकरणामुळे सौराष्ट्र प्रदेशाचा सर्वांगीण विकास होईल.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
वस्त्रोद्योग मंत्रालय
'कन्व्हर्ज’-निफ्ट मुंबई आयोजित दोन दिवसीय क्रीडा, सांस्कृतिक आणि साहित्यिक कार्यक्रम
खारघरमधील NIFT मुंबई कॅम्पसने 'कन्व्हर्ज' या दोन दिवसीय आंतर-कॅम्पस सांस्कृतिक आणि क्रीडा वार्षिक संमेलनाचे आयोजन केले आहे, ज्याची सुरुवात शनिवार, 09 ऑक्टोबर, 2022 रोजी झाली आहे. या दोन दिवसीय क्रीडा, सांस्कृतिक आणि साहित्यिक कार्यक्रमात सुमारे 25 इनडोअर, आउटडोअर आणि ऑनलाइन कार्यक्रम सादर केले जाणार आहेत. पश्चिम विभागातील भोपाळ, गांधीनगर, जोधपूर आणि मुंबई हे चार NIFT कॅम्पस या कार्यक्रमात सहभागी होत आहेत.
वार्षिक संमेलनाच्या औपचारिक उद्घाटन कार्यक्रमाला नवी मुंबईचे पोलिस आयुक्त,सनदी अधिकारी बिपीन कुमार सिंग, पहिली फेमिना मिस इंडिया मेहर कॅस्टेलिनो, आणि अभिनेता नावेद अस्लम उपस्थीत होते.
NIFT मुंबईचे संचालक प्रा.  पवन गोदियावाला यांनी चारही NIFT कॅम्पसमधील सर्व मान्यवर, सहभागी विद्यार्थी, प्राध्यापक, अधिकारी आणि सहाय्यकांचे स्वागत केले. डॉ. गोदियावाला यांनी सहभागी सर्व विद्यार्थ्यांना, खिलाडूवृत्तीची भावना जागृत ठेवून शेवटच्या क्षणापर्यंत आपल्या क्षमतेनुसार उत्कृष्ट खेळाचे प्रदर्शन करण्याचे आवाहन केले.
सहभागी विद्यार्थ्यांना संबोधित करताना बिपीन कुमार सिंग म्हणाले की, खेळ हा दैनंदिन जीवनाचा भाग असला पाहिजे आणि तो केवळ संस्थांच्या वार्षिक क्रीडा स्पर्धांपुरता मर्यादित राहू नये. त्यांनी यावेळी सर्वांगीण व्यक्तिमत्व विकासामध्ये खेळ, ध्यान आणि योगाचे महत्त्व अधोरेखित केले. सिंह यांनी विद्यार्थ्यांना मानसिक आणि शारीरिकदृष्ट्या तंदुरुस्त राहण्यासाठी दैनंदिन जीवनात खेळाचा समावेश करण्याचे आवाहन केले.
मेहर कॅस्टेलिनो यांनी विद्यार्थ्यांना खिलाडू वृत्ती आत्मसात करण्याचे आवाहन केले. त्या म्हणाल्या की, " खेळांमध्ये सहभागी होणे हे अधिक महत्त्वाचे आहे, जिंकणे आणि हरणे हा खेळाचा एक भाग आहे".
नावेद अस्लम यांनी सर्व सहभागींचे अभिनंदन केले आणि विविध कार्यक्रमांसाठी शुभेच्छा दिल्या.
विद्यार्थ्यांनी लेझीम खेळाचे सादरीकरण करून पाहुण्यांचे स्वागत केले. ढोल- ताशा हे एक मंगल वद्य/उत्सव वाद्य म्हणून ओळखले जाते. आजच्या पहिल्या दिवशी विविध क्रीडा स्पर्धा: ॲथलेटिक्स, व्हॉलीबॉल, बास्केट-बॉल, बुद्धिबळ, साहित्यिक स्पर्धा: प्रश्नमंजुषा, वादविवाद, एडी मॅड, शायरी, प्रँकस्टर आणि सांस्कृतिक कार्यक्रम: ग्रुप डान्स, बॅटल ऑफ बँड्सचे आयोजन करण्यात आले होते.
पंतप्रधान कार्यालय
रामपूर रस्ते अपघातात झालेल्या मृत्युंबाबत पंतप्रधानांनी व्यक्त केला शोक
नवी दिल्ली, 17 जुलै 2022
पंतप्रधान नरेंद्र मोदी यांनी रामपूर येथे झालेल्या रस्ते अपघातातील मृत्युंबाबत तीव्र शोक व्यक्त केला. मृत्युमुखी पडलेल्यांच्या कुटुंबाप्रती त्यांनी दुःख व्यक्त केले. राज्य सरकारच्या देखरेखीखाली स्थानिक प्रशासन सर्वतोपरी मदत करत असल्याची माहिती त्यांनी दिली.
पंतप्रधान कार्यालयाने यासंदर्भात केलेले ट्विट:
"उत्तर प्रदेशातील रामपूर येथे झालेला रस्ते अपघात ही अतिशय दुःखद घटना आहे. या अपघातात मृत्युमुखी पडलेल्यांच्या कुटुंबीयांप्रती माझ्या संवेदना व्यक्त करून, जखमींनी लवकरात लवकर बरे व्हावे, अशी मी प्रार्थना करतो. राज्य सरकारच्या देखरेखीखाली स्थानिक प्रशासन घटनास्थळी सर्वतोपरी मदत करत आहे '': पंतप्रधान मोदीJaydevi PS/G.Deoda/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
नॅशनल रिसर्च फाउंडेशनसाठी पुढील पाच वर्षांकरिता 50,000 कोटी रुपये
नवी दिल्ली, 1 फेब्रुवारी 2021
देशातील संशोधनासाठी पोषक वातावरण निर्माण व्हावे यासाठी केंद्रीय अर्थसंकल्प 2021-22 मध्ये देशातील नावीन्य आणि संशोधन व विकास यांना चालना देण्यासाठी अनेक नवीन उपक्रम राबविण्याची घोषणा करण्यात आली आहे.
केंद्रीय अर्थ व कॉर्पोरेट व्यवहार मंत्री निर्मला सीतारमण यांनी आज सादर केलेल्या केंद्रीय अर्थसंकल्पात डिजिटल पेमेंट्स, अंतराळ क्षेत्र आणि खोल महासागरीय शोधांचा समावेश असलेल्या उपक्रमांची तरतूद करण्यात आली आहे.
नॅशनल रिसर्च फाउंडेशन
नॅशनल रिसर्च फाउंडेशनसाठी पुढील पाच वर्षांकरिता 50,000 कोटी रुपये, खर्चाचा प्रस्ताव अर्थमंत्र्यांनी सादर केला. यामुळे संशोधनासाठी पोषक वातावरण निर्माण होईल आणि राष्ट्रीय प्राधान्यक्रमाच्या क्षेत्रांवर भर देता येईल, असे त्या म्हणाल्या.
डिजिटल पेमेंट्स ना चालना
डिजिटल पद्धतींच्या पेमेंट्सना प्रोत्साहन देण्यासाठी आणि डिजिटल व्यवहारांना चालना देण्यासाठी आर्थिक प्रोत्साहन देणाऱ्या योजनेसाठी 1,500 कोटी रुपये प्रस्तावित करण्यात आले आहेत.
राष्ट्रीय भाषांच्या भाषांतराची मोहीम 
या अर्थसंकल्पात राष्ट्रीय भाषांच्या भाषांतराची मोहीम प्रस्तावित करण्यात आली आहे. प्रस्तावित एनटीएलएम इंटरनेटवर प्रशासन आणि धोरण संबंधित ज्ञानाची संपत्ती डिजिटल स्वरूपात उपलब्ध करेल आणि प्रमुख भारतीय भाषांमध्ये उपलब्ध होईल.
खोल महासागरी मोहीम
महासागरात खोलवर उत्खननासाठी आणि सागरी जैवविविधतेच्या संवर्धनासाठी पुढील पाच वर्षांसाठी 4000 कोटी रुपयांपेक्षा जास्त खर्चाने खोल महासागरी मोहिम प्रस्तावित करण्यात आल्याचे अर्थमंत्र्यांनी सांगितले.
भारतीय निवडणूक आयोग
अंमली पदार्थांच्या मोठ्या प्रमाणातील जप्तीमधून गुजरात विधानसभा निवडणूक 2022 मध्ये खर्चावरची करडी देखरेख प्रतिबिंबित
नवी दिल्ली, 30 नोव्हेंबर 2022
केंद्रीय निवडणूक आयोगाने अनेक अंमलबजावणी संस्थाच्या माध्यमातून केलेले सूक्ष्म नियोजन, सर्वसमावेशक आढावा आणि खर्चावरील देखरेख यामुळे गुजरात राज्यात सुरु असलेल्या विधानसभा निवडणुकांमध्ये विक्रमी जप्ती झाली आहे. वडोदरा  आणि वडोदरा शहरात एटीएस गुजरातच्या अधिकाऱ्यांच्या पथकाने कारवाई करत अंमली पदार्थांची मोठी खेप जप्त केली आहे. या पथकाने 2-मेफेड्रोन ड्रग निर्मिती कारखान्यातून सुमारे 478 कोटी रुपयांचे अंदाजे 143 किलो मेफेड्रोन  उघडकीस आणले आहे. त्यांनी नडियाद आणि वडोदरा येथून 5 जणांना ताब्यात घेतले असून एनडीपीएस कायदा, 1985 च्या संबंधित कलमांतर्गत अहमदाबाद येथील एटीएस पोलिस ठाण्यात फौजदारी गुन्हा दाखल करण्यात आला आहे. कारवाई अद्याप सुरू आहे आणि ती पूर्ण झाल्यावर संपूर्ण तपशील उपलब्ध केला जाईल.
गुजरात राज्यात आत्तापर्यंत  झालेल्या जप्तीचा तपशील पुढीलप्रमाणे :
|
|
State
|
|
Cash
|
|
Liquor
|
|
Drugs
|
|
Precious metals
|
|
Freebies
|
|
Total Seizure
|
|
|
|

|
|
Quantity 
|
|
Value 
|
|
Value 
|
|
Value 
|
|
Value 
|
|

|
|
Gujarat
|
|
27.07
|
|
411851.23
|
|
14.88
|
|
61.96 
|
|
15.79
|
|
171.24
|
|
290.94
गुजरात विधानसभेच्या सार्वत्रिक निवडणुकांमध्ये पैशाच्या शक्तीला आळा घालण्याच्या उद्देशाने प्रभावी देखरेखीसाठी, केंद्रीय निवडणूक आयोगाने 69 व्यय निरीक्षक देखील तैनात केले आहेत.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
श्रम आणि रोजगार मंत्रालय
वार्षिक नियत श्रम बल सर्वेक्षण अहवाल 2021-22 नुसार कृषी क्षेत्रात महिला कामगारांची सर्वाधिक अंदाजित टक्केवारी
नवी दिल्ली, 27 मार्च 2023
वार्षिक नियत श्रम बल सर्वेक्षण अहवाल 2021 –22 नुसार राष्ट्रीय औद्योगिक प्रतवारी 2008 प्रमाणे देशस्तरावर स्थूल मानाने महिला कामगारांचे औद्योगिक गटनिहाय अंदाजे टक्केवारी वितरण खाली दिलेले आहे.
|
|
Broad industry division as per NIC-2008
|
|
Male

|
|
Female

|
|
Person

|
|
agriculture
|
|
38.1
|
|
62.9
|
|
45.5
|
|
mining & quarrying
|
|
0.4
|
|
0.1
|
|
0.3
|
|
manufacturing
|
|
11.8
|
|
11.2
|
|
11.6
|
|
electricity,water,etc
|
|
0.7
|
|
0.2
|
|
0.6
|
|
construction
|
|
15.6
|
|
5.0
|
|
12.4
|
|
trade, hotel & restaurant
|
|
14.7
|
|
5.9
|
|
12.1
|
|
transport, storage & communications
|
|
7.5
|
|
1.2
|
|
5.6
|
|
Other services
|
|
11.2
|
|
13.6
|
|
11.9
|
|
all
|
|
100.0
|
|
100.0
|
|
100.0
वरील सारणीनुसार कृषी क्षेत्रात महिलां कामगारांची टक्केवारी सर्वाधिक आहे तर त्या खालोखाल त्या उत्पादन क्षेत्रात आहेत.
श्रम क्षेत्रामध्ये महिलांचा सहभाग वाढावा आणि त्यांना दर्जेदार रोजगार प्राप्त व्हावा यासाठी सरकार अनेक पावले उचलत आहे. पगारी प्रसूती रजा 12 आठवड्यांवरून 26 आठवड्यांपर्यंत वाढवणे, 50 किंवा त्याहून अधिक कर्मचारी असलेल्या आस्थापनांमध्ये पाळणा घराची सुविधा अनिवार्य करण्याची तरतूद, पुरेशा सुरक्षा उपायांसह रात्रपाळीत काम करण्यास महिला कामगारांना परवानगी देणे इत्यादींचा यात समावेश आहे. याशिवाय कोणताही नियोक्ता एकसमान कामासाठी किंवा कामाच्या एकसमान प्रकारासाठी कोणतेही कर्मचारी नियुक्त करताना लिंगाधारीत भेदभाव करणार नाही हे पाहिले जाते, कायद्याने महिलांसाठी प्रतिबंधित ठराविक रोजगार याला अपवाद आहेत. स्त्री कामगारांची रोजगार क्षमता वाढवण्यासाठी सरकार, कामगारांना महिला औद्योगिक प्रशिक्षण संस्थांमधून , राष्ट्रीय व्यावसायिक प्रशिक्षण संस्था आणि स्थानिक व्यावसायिक प्रशिक्षण संस्थांमधून प्रशिक्षण देते.
केंद्रीय श्रम आणि रोजगार राज्यमंत्री रामेश्वर तेली यांनी लोकसभेत एका लेखी उत्तरात ही माहिती दिली.
N.Chitale/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
दूरसंचार आणि माहिती तंत्रज्ञान मंत्रालय
भारतीय दूरसंचार विधेयक, 2022 च्या मसुद्यावर सूचना आमंत्रित
नवी दिल्ली, 22 सप्टेंबर 2022
भारत सरकारच्या दळणवळण मंत्रालयाने दूरसंचार क्षेत्राची आधुनिक आणि भविष्यात जरुरीच्या कायद्याच्या कक्षेतून त्याची रचना विकसित करण्यासाठी सार्वजनिक सल्लागार प्रक्रियेला आरंभ केला होता.
जुलै 2022 मध्ये, 'भारतात, दूरसंचारक्षेत्र नियंत्रित करण्यासाठी नवीन कायदेशीर चौकटीची गरज' या विषयावर एक विचार विनिमय पत्रिका प्रकाशित करण्यात आली होती आणि त्यावर टिप्पण्या, सूचना मागवण्यात आल्या होत्या.विविध हितसंबंधित आणि उद्योग संघटनांकडून यावर टिप्पण्या, सूचना प्राप्त झाल्या आहेत.
या सूचना टिपण्ण्या आणि विचारविमर्शाच्या आधारे, मंत्रालयाने आता भारतीय दूरसंचार विधेयक, 2022 चा मसुदा तयार केला आहे.
पुढील सल्लामसलत सुलभ करण्यासाठी, तसेच विधेयकाचे संक्षिप्त रुपात अवलोकन करण्यासाठी एक स्पष्टीकरणात्मक सूचना पत्रक देखील तयार करण्यात आले आहे.
विधेयकाचा मसुदा आणि स्पष्टीकरणात्मक सूचना पत्रक https://dot.gov.in/relatedlinks/indian-telecommunication-bill-2022 या संकेतस्थळावर पाहता येईल.
सूचना पुढे दिलेल्या ईमेल आयडीवर पाठवल्या जाऊ शकतात: naveen.kumar 71@ gov.in
विधेयकाच्या मसुद्यावर सूचना पाठवण्याची शेवटची तारीख 20 ऑक्टोबर 2022 आहे.
S.Bedekar/S.Patgoankar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 228
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 2 नोव्हेंबर 2021
|
|
- 106.85 cr vaccine doses have been administered so far under Nationwide Vaccination Drive
- 10,423 new cases in the last 24 hours; lowest in 259 days
- Recovery Rate currently at 98.21%; Highest since March 2020
- 15,021 recoveries in the last 24 hours increases Total Recoveries to 3,36,83,581
- Active cases account for less than 1% of total cases, currently at 0.45%; Lowest since March 2020
- India's Active caseload stands at 1,53,776; lowest in 250 days
- Daily positivity rate  less than 2% for last 29 days
- Weekly Positivity Rate  less than 2% for last 39 days
- 61.02 cr Total Tests conducted so far
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
आरोग्य मंत्रालयाची कोविड-19 शी संबंधित घडामोडींवरील माहिती
भारतात गेल्या 24 तासात 52,39,444 कोविड 19 प्रतिबंधक लसीच्या मात्रा, देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 106.85 कोटीपेक्षा अधिक  मात्रा दिल्या आहेत. एकूण 1,07,33,024 सत्रांद्वारे मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,79,238
|
|
2nd Dose
|
|
92,33,414
|
|
FLWs
|
|
1st Dose
|
|
1,83,71,868
|
|
2nd Dose
|
|
1,59,56,217
|
|
Age Group 18-44 years
|
|
1st Dose
|
|
42,04,89,326
|
|
2nd Dose
|
|
14,45,67,423
|
|
Age Group 45-59 years
|
|
1st Dose
|
|
17,53,42,269
|
|
2nd Dose
|
|
9,71,44,220
|
|
Over 60 years
|
|
1st Dose
|
|
11,00,17,665
|
|
2nd Dose
|
|
6,70,70,239
|
|
Total
|
|
1,06,85,71,879
गेल्या 24 तासात 15,021 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,36,83,581 रुग्ण कोविडमुक्त झाले आहेत.
परीणामी कोरोनातून रुग्ण बरे होण्याचा दर 98.21% झाला आहे.
सलग 128 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 10,423 नव्या रूग्णांची नोंद झाली.
सध्या उपचाराधीन रुग्ण संख्या 1,53,776 इतकी असून ही संख्या गेल्या 250 दिवसातली सर्वात कमी आहे. देशात उपचाराधीन रुग्णांची संख्या एकूण रुग्णांच्या 0.45% इतकी असून मार्च 2020 पासून सर्वात कमी आहे.
देशभरात चाचण्या करण्याच्या क्षमतेत वाढ सुरुच आहे. देशात गेल्या 24 तासात 10,09,045 चाचण्या करण्यात आल्या. भारताने आतापर्यंत एकूण 61.02 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 1.16% असून गेले 39 दिवस 2% पेक्षा कमी आहे. दैनंदिन पॉझीटीव्हिटी दर 1.03% असून गेले 29 दिवस 2% पेक्षा कमी आणि 64 दिवस 3% पेक्षा कमी आहे.
इतर अपडेटस्
· केंद्र सरकारने आतापर्यंत 113 कोटींहून अधिक  लसींच्या मात्रा राज्ये/केंद्रशासित प्रदेशांना विनामूल्य आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. राज्ये आणि केंद्रशासित प्रदेशांकडे 13 कोटी 76 लाखांहून  अधिक न वापरलेल्या मात्रा अजूनही शिल्लक आहेत.
Important Tweets
सुक्ष्म, लघु आणि मध्यम उदयोग मंत्रालय
इंडियन रेडक्रॉस सोसायटीने खादी आणि ग्रामोद्योग आयोगाकडे 1.80 लाख फेसमास्कची मागणी नोंदवली
नवी दिल्ली, 30 जुलै 2020
चांगली गुणवत्ता आणि परवडणार्या किंमतीमुळे खादी फेस मास्कची लोकप्रियता देशभरात वाढत असतानाच, इंडियन रेडक्रॉस सोसायटीने  खादी आणि ग्रामोद्योग आयोगाकडे 1.80 लाख फेसमास्कची मागणी नोंदवली आहे.
खादी आणि ग्रामोद्योग आयोगाने दिलेल्या माहितीनुसार हे फेस मास्क तपकिरी रंगाच्या 100% दुहेरी विणीच्या खादी वस्त्रापासून तयार केले जातील आणि त्यांना लाल रंगाची किनार असेल. इंडियन रेडक्रॉस सोसायटीने दिलेल्या नमुन्यांनुसार या द्वीस्तरीय फेस मास्कची रचना करण्यात आली आहे. फेस मास्कच्या डाव्या बाजूला इंडियन रेडक्रॉस सोसायटीचा लोगो तर उजवीकडे खादी इंडियाचा टॅग छापलेला असेल. पुढच्या महिन्यापर्यंत या फेस मास्कचा पुरवठा सुरू होईल.
ही मागणी पूर्ण करण्यासाठी 20,000 मीटर वस्त्र आवश्यक असून ती पूर्ण करताना खादी कारागिरांना 9000 अतिरिक्त मानवी दिवस काम उपलब्ध होणार आहे.
खादी आणि ग्रामोद्योग आयोगाचे अध्यक्ष विनय कुमार सक्सेना यांनी, इंडियन रेडक्रॉस सोसायटीने नोंदवलेल्या या मागणीचे स्वागत केले आहे. फेसमास्कची ही इतकी मोठी मागणी म्हणजे आत्मनिर्भर भारताच्या दिशेने एक महत्वपूर्ण पाऊल आहे, असे मत त्यांनी व्यक्त केले.
खादी आणि ग्रामोद्योग आयोगातर्फे आतापर्यंत खादीच्या द्वीस्तरीय आणि रेशमी त्रिस्तरीय, अशा 10 लाखापेक्षा जास्त मास्कची विक्री करण्यात आली आहे.
राष्ट्रपती भवन, पंतप्रधान कार्यालय तसेच केंद्र सरकारच्या विविध मंत्रालयांबरोबरच अनेक सर्वसामान्य वापरकर्त्यांनीही खादी आणि ग्रामोद्योग आयोगाच्या संकेतस्थळावरून मास्कची मागणी पुन्हा पुन्हा नोंदविल्याची माहिती खादी आणि ग्रामोद्योग आयोगाने दिली आहे.B.Gokhale/M.Pange/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 224
नवी दिल्ली, 29 एप्रिल 2020
कोविड-19 साथीच्या रोगाच्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार राज्ये आणि केंद्रशासित प्रदेशांच्या मदतीने सातत्याने आणि एकत्रितपणे उपाययोजना करत आहे. या सर्व उपाययोजना आणि व्यवस्थापनावर सर्वोच्च पातळीवर नियमित देखरेख ठेवली जात आहे.
केंद्रीय आरोग्य आणि कुटुंबकल्याण मंत्री डॉ हर्षवर्धन यांनी आज व्हिडीओ कॉन्फरन्सिंगच्या माध्यमातून लायन्स क्लब इंटरनॅशनलच्या देशभरातील सभासदांशी संवाद साधला. या क्लबने PM CARES फंडासाठी 9.1कोटी रुपयांची मदत केल्याबद्दल तसेच विविध मुख्यमंत्री मदत निधीसाठी 12.5 कोटी रुपयांची मदत केल्याबद्दल डॉ हर्षवर्धन यांनी त्यांचे आभार मानले.कोट्यावधी लोकांना अन्नधान्याचा पुरवठा करण्यात, वैद्यकीय साधने आणि संरक्षक उपकरणे देण्यातही लायन्स क्लब देत असलेल्या योगदानाचे त्यांनी कौतुक केले. सर्व राज्ये/ केंद्रशासित प्रदेश आणि समर्पित कोविडयोद्धे, हितसंबंधीय अशा सर्वांच्या एकत्रित प्रयत्नातून आपण कोविड-19 च्या लढ्यात विजयी होऊ असा विश्वास त्यांनी व्यक्त केला.
आरोग्य आणि कुटुंबकल्याण विभागाच्या सचिव प्रीती सुदान, यांनी राज्ये आणि केंद्रशासित प्रदेशातील प्रतिनिधींशी व्हिडीओ कॉन्फरन्सिंग च्या माध्यमातून चर्चा केली. कोविड-19 चे व्यवस्थापन आरोग्याच्या पायाभूत सुविधा आणि इतर संबंधित विषयांबाबत त्यांनी माहिती घेतली. GIS डॅशबोर्ड,कोविड-19 पोर्टल आणि RT-PCR संदर्भातील अॅप यांच्या कामाविषयी यावेळी प्रामुख्याने चर्चा करण्यात आली. सर्व राज्यांनी आरोग्य सेतू अॅपची जास्तीत जास्त प्रसिद्धी करावी, कारण या अॅपमुळे लोकांना कोविडच्या धोक्याबाबत स्वयंमूल्यांकन करता येते, आणि त्याचा प्रतिबंध करण्यात सरकारला मदत मिळेल, असे सुदान यांनी सांगितले.
बिगर-कोविड आजारांसाठीच्या आवश्यक वैद्यकीय सुविधांकडे दुर्लक्ष केले जाऊ नये, यावरही आरोग्यसचिवांनी भर दिला. डायलीसीस, कर्करोग उपचार, गर्भवती महिला, हृदयरोगी अशा गंभीर आजारांच रुग्ण किंवा तातडीची वैद्यकीय सेवा आवश्यक असणाऱ्या व्यक्तींची योग्य ती वैद्यकीय काळजी घेतली जावी, याचा त्यांनी पुनरुच्चार केला. जनतेच्या आसपास असलेल्या अत्यावश्यक सेवा सुरळीत सुरु राहतील, याची राज्यांनी दक्षता घ्यावी, असेही त्यांनी सांगितले.
कोविड-19 च्या व्यवस्थापनाविषयी बोलताना आरोग्य संशोधन विभागाचे सचिव आणि ICMR चे महासंचालक डॉ बलराम भार्गवा म्हणाले की रुग्णांच्या नमुन्यांचे संकलन आणि त्यानुसार फॉर्म भरणे ही कामे अत्यंत जबाबदारी आणि चिकाटीने करणे आवश्यक आहे. RT-PCR चाचण्यांविषयक अॅप आता सुरु झाले असून त्याचा त्वरित वापर करणे आवश्यक आहे, अशी माहिती राज्यांना देण्यात आली आहे.
आतापर्यंत देशात 7695 रुग्ण उपचारानंतर बरे झाले असून रुग्ण बरे होण्याचा दर सध्या 24.5%. इतका आहे. तसेच, देशभरात सध्या कोविडचे एकूण 31,332 रुग्ण आहेत.
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in वापरावा.
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
G.Chippalkatti/R.Aghor/P.Kor
सुक्ष्म, लघु आणि मध्यम उदयोग मंत्रालय
नागपुरात 12 ते 14 मार्च दरम्यान खासदार औद्योगिक महोत्सवाचे आयोजन
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते होणार उद्घाटन
नागपूर 11 मार्च 2022
केंद्रीय सुक्ष्म, लघु आणि मध्यम उद्योग मंत्रालयाच्या अंतर्गत नागपुरातील एम एस एम ई विकास संस्था तसेच विदर्भातील सर्व आघाडीच्या उद्योग संघटनांच्या सहकार्याने 12 ते 14 मार्च दरम्यान खासदार औद्योगिक महोत्सवाचे आयोजन करण्यात आले असून याचे उद्घाटन उद्या 12 मार्च शनिवार रोजी सकाळी 11 वाजता केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते होणार आहे. हा तीन दिवसीय महोत्सव हा महाराष्ट्र इंडस्ट्रीज असोसिएशन -एम.आय.ए. हाऊस,पी-28 हिंगणा औद्योगिक क्षेत्र नागपूर येथे होणार असून विदर्भातील औद्योगिकरणाला चालना देण्यासाठी आणि विदर्भाच्या सर्वांगीण विकासासाठी भव्य प्रदर्शन तसेच राष्ट्रीय विक्रेता विकास कार्यक्रम या महोत्सवात आयोजित करण्यात आला आहे. विदर्भातील एमएसएमई यांना प्रोत्साहन देणे हा या उत्सवाचा मुख्य उद्देश आहे या महोत्सवामध्ये गव्हर्मेंट ई मार्केट प्लेस, वेस्टर्न कोलफिल्ड्स लिमिटेड, मिनरल ऑइल कॉर्पोरेशन लिमिटेड , मॅंगनीज ओर इंडिया लिमिटेड , भारत पेट्रोलियम कॉर्पोरेशन लिमिटेड , इंडियन ऑइल कॉर्पोरेशन लिमिटेड यासारखे विविध सार्वजनिक क्षेत्रातील कंपन्या, औष्णिक विद्युत प्रकल्प .केंद्र आणि राज्य शासनाच्या अंतर्गत असणाऱ्या संस्था तसेच खाजगी संस्था खासदार औद्योगिक महोत्सवात सहभागी होणार आहेत.
तीन दिवसीय महोत्सवामध्ये सार्वजनिक क्षेत्रातील केंद्रीय तसेच राज्य शासनाचे उपक्रम यातील अधिकारी तसेच उद्योगाचे प्रतिनिधी तांत्रिक सत्रामध्ये विक्रेता विकास आणि नोंदणी प्रक्रिया तसेच वार्षिक गरजा संदर्भात परिसंवादांमध्ये सहभाग घेतील. एमएसएमई -विकास संस्था तसेच ब्युरो ऑफ इंडियन स्टॅंडर्डचे प्रतिनिधी उद्योजकांसाठी असणाऱ्या या संस्थाच्या योजना स्पष्ट करतील. त्याचप्रमाणे स्टार्ट-अप कॉन्क्लेव्ह, गुंतवणूकदारांची बैठक आणि उद्योजकता जागरूकता कार्यक्रम आयोजित केले जातील. ज्यामध्ये सार्वजनिक क्षेत्रातील मधील अधिकारी यांच्यासोबत संवादात्मक सत्र देखील आयोजित केले जाणार आहेत.
सर्व संभाव्य आणि विद्यमान उद्योजक , संशोधन आणि शैक्षणिक संस्था अभियांत्रिकीचे विद्यार्थी यांना या संधीचा लाभ घेण्यासाठी या भव्य महोत्सवात सहभागी होण्याचे आवाहन एम एस एम ई विकास संस्थेचे संचालक पी.एम, पार्लेवार यांच्या वतीने करण्यात आले आहे करण्यात आले आहे.
S.Rai/D.Wankhede/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 203
रेल्वे मंत्रालय
भारतीय रेल्वेने 1 ऑक्टोबर 2023 पासून लागू असलेले “ट्रेन्स ऍट ए ग्लान्स ” नावाचे अखिल भारतीय रेल्वे वेळापत्रक केले प्रसिद्ध
भारतीय रेल्वेच्या www.indianrailways.gov.in या अधिकृत संकेतस्थळावर हे वेळापत्रक उपलब्ध
नवी दिल्ली, 3 ऑक्टोबर 2023
रेल्वे मंत्रालयाने 1 ऑक्टोबर 2023 पासून लागू असलेले “ट्रेन्स ऍट ए ग्लान्स ” नावाचे अखिल भारतीय रेल्वे वेळापत्रक प्रसिद्ध केले आहे. भारतीय रेल्वेच्या अधिकृत संकेतस्थळावर म्हणजेच https://indianrailways.gov.in/railwayboard/view_section.jsp?lang=0&id=0,1,304,366,537,2960 या ठिकाणी देखील हे नवे वेळापत्रक उपलब्ध आहे.
या नव्या वेळापत्रकाची वैशिष्ट्ये पुढीलप्रमाणे आहेत :
- 64 वंदे भारत रेल्वेगाड्या आणि इतर 70 रेल्वेगाड्यांचा समावेश
- सध्या सुरू असलेल्या 90 सेवांचा इतर स्थानकांपर्यंत विस्तार
- 12 सेवांच्या वारंवारतेत वाढ
- 22 रेल्वेगाड्यांच्या वेगात वाढ करून त्यांचे सुपरफास्ट श्रेणीत रुपांतर
- 20501/02 आगरतळा-आनंद विहार राजधानी गाडी आता मालदा, भागलपूरमार्गे
- रेल्वेगाड्यांच्या नियमिततेत सुधारणा करण्यासाठी दक्षिण पूर्व रेल्वेच्या काही सेवांच्या वेळापत्रकात बदल
प्रवाशांना आरामदायी आणि कार्यक्षम प्रवासाचा अनुभव देण्यासाठी नव्या वेळापत्रकात वंदे भारत रेल्वेगाड्यांच्या 64 सेवा आणि इतर रेल्वेगाड्यांच्या 70 सेवांचा समावेश करण्यात आला आहे.
विविध शहरांमधील कनेक्टिव्हिटीत वाढ करण्यासाठी आणि प्रवासाच्या वेळेत कपात करण्यासाठी नवे वेळापत्रक तयार करण्यात आले आहे. नव्या वेळापत्रकानुसार रेल्वेगाड्या सुटण्याच्या आणि पोहोचण्याच्या वेळा तपासून घेण्याची प्रवाशांना सूचना करण्यात येत आहे.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 61